Аинформациатә агентра „Роитер“ адыррала, Сергеи Лавров ишиҳәаз ала, ареферендумқәа ахьымҩаҧысуа украинатәи ҧшь-регионк Урыстәыла иалалар, арҭ арегионқәа Москва „ахьчара наӡа“ аҵаҟа иҟазаауеит.
Ниу-Иорк, Ассамблеиа Хадаҿы иқәгылара ашьҭахь имҩаҧгаз апрессконференциаҿы ажурналистцәа Урыстәыла адәныҟатәи аусқәа рминистр Сергеи Лавров иазҵааит: „аннексиа зызу арегионқәа рыхьчара ҿыҵгас иҟаҵаны Урыстәыла атомтә бџьар ахархәара алшома?“.
„Ареферендумқәа рышьҭахь, ҳәарада, Урыстәыла арҭ ауаа рҭаххара ҳаҭыр ақәнаҵоит, избанзар дара кыраамҭа иалагаӡаны анеонацисттә режим анырра аҵаҟа иҟоуп. Урыстәылатәи афедерациа азакәанқәа зегьы, адоктринеи, аконцепциеи, астратегиеи амч рымоуп уи аҵакырадгьыл зегьы аҿы“, – иҳәеит Сергеи Лавров.